Diari Oficial de la Generalitat Valenciana


Sumari del DOGV 4032, del 29-06-2001 (2001/5896)

Edicte de la Junta Arbitral de Transports de València, sobre notificació de laude. Referència V-02/2001.
--------------------------------------------------------------------------------------------------------

### Dades del document

Número de DOGV
:   4032

Data del DOGV
:   29-06-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/5896


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Edicte de la Junta Arbitral de Transports de València, sobre notificació de laude. Referència V-02/2001. [2001/X5896]
  
El Sr. Ramón Escrig Moreno, president de la Junta Arbitral de Transports de València, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE de 27 de novembre), fa saber a Lliriana de Lamas, SL, de Llíria (València) que s'ha dictat laude en l'expedient més amunt referenciat com a conseqüència del procediment seguit en aquest i que no ha pogut ser comunicat per absència, parador desconegut, caducat o refusat.
  
El text del laude és el següent:
  
«Tribunal:
  
President: senyor Ramón Escrig Moreno.
  
Vocals: senyor José Mª Aparisi Torres, vocal suplent. Secretària-vocal: senyora Gumersinda Sánchez Ruíz.
  
Parts:
  
Reclamant: Romero Sánchez Agencia de Transportes 26, SL, representada pel senyor José Antonio Romero Moral; reclamat: Lliriana de Lamas, SL, representada pel senyor Andrés Hernández Soler.
  
A València, el 13 de març de 2001, i sent les 18.30 hores, es constitueix la Junta Arbitral de Transports pels membres expressats al marge i amb l'assistència de la part reclamant per a resoldre l'expedient núm. V-02/2001, i es procedeix a la celebració de la vista oral respecte de la següent reclamació: no pagament de ports.
  
Iniciada la vista oral pel president es procedeix a comprovar la identitat de les parts i la qualitat amb què intervenen, i es comprova, a més, la correcta notificació de la reclamació i la citació a la vista d'aquestes.
  
Seguidament se li concedeix la paraula al reclamant el qual es ratifica en el que exposa la seua reclamació, i la deixa basada en els següents:
  
Antecedents de fet
  
Primer. Com a conseqüència de les relacions comercials entre les parts, es van realitzar diversos serveis de transport per a la demandada durant l'any passat. Per al pagament d'aquests, i segons la forma de pagament habitual acordada entre les parts, es va fer entrega de dos pagarés amb venciment al desembre i per un import de 193.720 PTA, i 176.320 PTA. Arribat el venciment els dits pagarés els van tornar i generaren unes despeses bancàries que també es reclamen.
  
Segon. S'ha intentat el cobrament del deute sense obtindre cap resultat, s'interposa la reclamació, i se sol·licita que siga reconegut el seu dret i que conseqüentment es condemne la reclamada al pagament dels ports i les despeses per l'import expressat en la demanda de 393.612 PTA.
  
Tercer. Concedida la paraula al demandat, manifesta reconéixer els ports realitzats i el deute reclamat no havent abonat aquest per dificultats econòmiques, ja que l'empresa ha hagut de tancar.
  
Són d'aplicació els següents:
  
Fonaments jurídics
  
I. La competència territorial de la Junta està determinada en l'article 7.2 del Reglament de la LOTT (RD 1211/90), i la submissió a aquesta queda establida en l'article 162 de la Llei 13/1996, de 30 de desembre, de Mesures Fiscals, Administratives i d'Ordre Social, que modifica la Llei 16/1987, de 30 de juliol, d'Ordenació dels Transports Terrestres, que diu: ?es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 500.000 pessetes i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o s'hauria haver iniciat la realització del servei o activitat contractat».
  
Consten en l'expedient els certificats de justificant de recepció entregats pel servei de correus a les parts i la notificació de la data i l'hora de la celebració de la vista oral, sense que hi haja hagut manifestació en contra.
  
II. A través de les declaracions efectuades pel reclamant en l'acte de la vista ha quedat acreditada la realització dels transports per compte de la reclamada, sense que sobre el seu compliment existisca cap objecció, segons es desprén de la documentació presentada amb la demanda i en l'acte de la vista oral, així com de la declaració de la part reclamada.
  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels membres, dicta el següent laude:
  
Estimar la demanda interposada per Romero Sánchez Agencia de Transportes 26, SL, contra Lliriana de Lamas, SL, per haver quedat acreditat durant la vista l'execució dels transports i reconegut el seu dret al cobrament de la quantitat reclamada de 393.612 pessetes. Per tant, Lliriana de Lamas, SL, haurà d'abonar a Romero Sánchez Agencia de Transportes 26, SL, la quantitat de 393.612 pessetes (tres-centes noranta-tres mil sis-centes dotze mil pessetes).
  
Aquest laude serà executiu si en el termini de deu dies, comptadors a partir de l'endemà de la recepció d'aquest, no és complit per la mercantil reclamada.
  
Contra aquesta resolució, es pot interposar únicament recurs d'anul·lació davant de l'Audiència Provincial, que haurà de presentar-se dins dels deu dies següents al de la notificació del laude, o d'aclariment, dins dels cinc dies següents al de la notificació d'aquest.
  
Contra el laude arbitral ferm només es pot interposar recurs de revisió, de conformitat amb el que estableix la legislació processal per a les sentències processals fermes.
  
I perquè així conste, firmen el present laude els membres del tribunal expressats al marge, en el lloc i en la data indicats?.
  
Els dits terminis de recursos continguts en el laude transcrit seran computables a partir de l'endemà de la publicació del present edicte en aquest DOGV.